
2013 m. gruodžio 4  d. pranešimas VIR
Ekonomikos komitetas domėjosi kaip įgyvendindami teisės aktai, reglamentuojantys biodujų gamybos ir vartojimo skatinimą Lietuvoje


Šiandien Komitetas posėdyje nagrinėjo parlamentinės kontrolės klausimą „Dėl  teisės aktų  reglamentuojančių biodujų gamybą ir vartojimą Lietuvoje įgyvendinimo“. Energetikos ministerijos atstovai pateikė informaciją apie biodujų gamybos potencialą ir numatytas biodujų skatinimo priemones Lietuvoje.  Paminėta, kad biodujų potencialas Lietuvoje yra 75 MW.  Posėdyje buvo akcentuota, kad svarstomi du biodujų gamintojų rėmimo būdai. Vienas iš jų būtų įvertinti Vyriausybės ketinimus ir peržiūrėti rėmimo per VIAP mechanizmą, kitas -  remti biodujų gamintojus teikiant paramą investicijoms (pvz. panaudojant ES 2014-2020 m.  finansinio laikotarpio paramą.). Biodujų gamintojus remiant VIAP lėšomis, kasmet reikėtų tam skirti po 56 mln. litų. Tai turėtų įtakos gamtinių dujų kainai ir dujos vartotojams brangtų  apie 1,7  ct/m3.  Komitetas pažymėjo, tam, kad Lietuvoje būtų užtikrintas, biodujų gamybos technologijų vystymasis ir diegimas, prieinamumas, reikalingas aiškus ir skaidrus biodujų supirkimo, jų patekimo į gamtinių dujų tinklus teisinis reglamentavimas poįstatyminiais aktais.  Komitetas nusprendė kreiptis į Energetikos, Aplinkos, Ūkio, Žemės ūkio ministerijas, prašydamas pateikti Komitetui papildomą informaciją dėl biodujų gamybos ir vartojimo perspektyvų Lietuvoje.   

